**“JO SÓC MANYANET”**

**INTRODUCCIÓ**  
L'Evangeli d'avui ens parla d'una doble pregunta de Jesús:  
- Qui diu la gent que sóc jo ?.

- Qui dieu vosaltres que sóc jo ?.

La pregunta segueix oberta des que el mateix Jesús la va dirigir als seus deixebles. La pregunta segueix fent-se a cada un de nosaltres  
De Jesús s'ha dit de tot: se l'ha anomenat blasfem, infame i impostor; però també se l'ha anomenat el Sant, el Més Gran, Super-Estrella, etc ... També s'ha respost amb actuacions concretes, amb la vida. En el seu nom s'han realitzat les més absurdes i estranyes accions tant positives com negatives.

Avui ens importa a nosaltres, respondre a la segona pregunta: Qui dieu vosaltres que sóc jo? Qui és Jesús, per a nosaltres ?.

En aquesta Celebració anirem descobrint qui és Jesús per a nosaltres, i com podem portar aquesta resposta a la vida de cada dia.

**PERDÓ**

• Moltes vegades pensem que som els amos del món i de la vida, per posseir càrrecs o títols, i ens oblidem de Jesús. Per això: **Senyor, tingueu pietat.**

• Moltes vegades ens creiem déus, i ens atrevim, fins i tot a demanar comptes a Déu de la marxa del món, si no ens agrada com va. Per això: **Crist, tingueu pietat.**

• Moltes vegades menyspreem als que viuen i treballen al costat de nosaltres, sense adonar-nos que, també ells, són fills de Déu. Per això: **Senyor, tingueu pietat.**

**LECTURA PRIMERA: Is 50,5-10**

***Lectura del Profeta Isaïes.***

*En aquells dies digué Isaïes:*

*El Senyor m'ha parlat a cau d'orella i jo no m'he resistit ni m'he fet enrere: he parat l'esquena als qui m'assotaven i les galtes als qui m'arrancaven la barba; no he amagat la cara davant d'ofenses i escopinades.  
El Senyor m'ajuda: per això no em dono per vençut; per això paro com una roca la cara i sé que no quedaré avergonyit. Tinc al meu costat el jutge que em declara innocent. Qui vol pledejar amb mi? Compareguem plegats. Qui vol ser el meu acusador? Que se m'acosti. Déu, el Senyor, em defensa: qui em podrà condemnar?*

*Paraula de Déu*

***R/:*** *Us lloem, Senyor*

**SALM**

***Caminaré a la presència del Senyor en el país de la vida.***

Estimo de tot cor el Senyor: el Senyor ha escoltat la meva súplica,

ha escoltat el meu clam així que l'invocava.

***Caminaré a la presència del Senyor en el país de la vida.***

M'envoltaven els llaços de la mort, tenia davant meu els seus paranys,

i dintre meu l'angoixa i el neguit. Vaig invocar el nom del Senyor:

«Ah, Senyor, salveu-me la vida».

***Caminaré a la presència del Senyor en el país de la vida.***

El Senyor és just i benigne, el nostre Déu sap compadir.

El Senyor salvaguarda els senzills, jo era feble i m'ha salvat. R.

***Caminaré a la presència del Senyor en el país de la vida.***

Ha alliberat de la mort la meva vida, els meus ulls, de negar-se en el plor, els meus peus, de donar un pas en fals. Continuaré caminant entre els qui viuen, a la presència del Senyor.

***Caminaré a la presència del Senyor en el país de la vida.***

**LECTURA SEGONA: (Rom. 12, 4-8)**

***Lectura de la Carta de sant Pau als cristians de Roma:***

*Germans, en un cos, hi ha molts membres, que no tots tenen la mateixa funció. Igualment nosaltres, que som tants, units en Crist formem un sol cos i som membres els uns dels altres.*

*Tenim dons diferents, segons la gràcia que hem rebut de Déu. El qui té un do profètic, que vagi d'acord amb la fe. El qui té el do de servir, d'ensenyar o d'exhortar, que realment serveixi, ensenyi o exhorti. El qui comparteix amb un altre allò que té, que doni sense reserva. Que els qui ocupen un càrrec de dirigents s'hi dediquin amb tota sol·licitud. Que els qui ajuden les persones necessitades ho facin amb alegria.*

*Paraula de Déu.*

***R/:*** *Us lloem, Senyor*

**EVANGELI Marc 8,27-35**

*En aquell temps, Jesús, amb els seus deixebles, se n'anà als poblets de Cesarea de Felip, i pel camí preguntava als seus deixebles:*

*«Qui diuen la gent, que sóc jo?».*

*Ells li respongueren:*

*«Uns diuen que sou Joan Baptista, d'altres, que sou Elies, d'altres, que sou algun dels profetes».*

*Llavors els preguntà:*

*«I vosaltres, qui dieu que sóc?».*

*Pere li respon: «Vós sou el Messies».*

*Ell els prohibí severament que ho diguessin a ningú.*

*I començà a instruir-los dient:*

*«El Fill de l'home ha de patir molt: els notables, els grans sacerdots i els mestres de la Llei l'han de rebutjar, ha de ser mort, i al cap de tres dies ressuscitarà».*

*I els ho deia amb tota claredat. Pere, pensant fer-li un favor, es posà a contradir-lo. Però Jesús es girà, renyà Pere davant els deixebles i li digué:*

*«Fuig d'aquí, Satanàs! No penses com Déu, sinó com els homes». Després cridà la gent i els seus deixebles i els digué:*

*«Si algú vol venir amb mi, que es negui ell mateix, que prengui la seva creu i m'acompanyi. Qui vulgui salvar la seva vida la perdrà, però el qui la perdi per mi i per l'Evangeli, la salvarà».*

*Paraula del Senyor*

***R/:*** *Lloança a vós, oh Crist.*

**PETICIONS**

* Ara que iniciem aquest nou curs escolar, volem demanar-te per tots els que formem la Comunitat Educativa Sagrada Família. Per tots nosaltres, els alumnes, pels professors que caminen al nostre costat, per les nostres famílies que ens recolzen i ens intenten guiar en la vida. PREGUEM EL SENYOR.
* Perquè durant aquest curs donem el millor de nosaltres mateixos. PREGUEM EL SENYOR.
* No podem oblidar avui els països més pobres de la terra, per tots els nens i joves que com nosaltres, tot i que amb aspectes diferents a nosaltres, viuen aquesta etapa escolar. Et demanem per totes persones que de forma callada treballen per fer d'aquest món un lloc per a tots, pels que entreguen les seves vides dia a dia pels més pobres i necessitats de la terra. PREGUEM EL SENYOR.
* Que estiguem sempre disposats a ajudar a qui més ho necessiti. PREGUEM EL SENYOR.
* De forma molt especial et demanem per la Pau en el món. Avui volem recordar a tots els que pateixen la guerra, la misèria i el sense sentit de la violència. Fes-nos persones de Pau, d'aquesta pau que neix en el cor i s'estén a tots. PREGUEM EL SENYOR.
* I per últim, et volem demanar forces, ganes, il·lusió, paciència, treball, estudi... tot el que no ens ha de faltar i que ens ha d'ajudar a construir-nos com a bones persones i bons homes i dones del futur. PREGUEM EL SENYOR.

**OFRENES**

**Creu**: T'oferim aquesta creu com a símbol de la nostra identitat cristiana i de la nostra entrega als altres com Jesús ens demana.

**Cartell Manyanet o xapa amb símbol Manyanet**. T'oferim aquest cartell com a símbol de la nostra identitat manyanetiana per ser persones alegres i compromeses en la nostra societat.

**Póster de classe amb elecció d'objectes per a compromís**. T'oferim aquest pòster que hem fet entre els companys de grup perquè ens serveixi d'estímul en aquest curs i que quan s'acabi puguem comprovar que hem aconseguit els compromisos que ara hem adquirit.

**Quadern del col·legi**: T'oferim aquest quadern en blanc com a símbol del nostre desig de voler treure el millor de nosaltres mateixos en aquest curs.

**Pa i vi**: T'oferim el pa i el vi que seran el teu cos i sang. Estem segurs que ens donaran les forces necessàries per dur a terme nostre treball en aquest curs sent fidels a la nostra identitat com a cristians.

**ORACIÓ FINAL**

*Qui ets Senyor?*

Qualsevol dia, en qualsevol moment,  
a temps o a deshora, sense previ avís, llances la teva pregunta:  
“I tu, qui dius que sóc Jo?”  
I jo em quedo a mig camí  
entre aquella correcció aparent i allò que jo sento,

perquè no m'atreveixo a córrer riscos

quan Tu em preguntes una cosa així.

Ensenya'm com Tu saps ensenyar.  
Porta'm al teu ritme pels camins del Pare

i per aquests camins marginals que tant t'atreuen.  
Corregeix-me, cansa'm.  
I torna a explicar-me els teus projectes, i qui ets Tu.  
Quan en tota la teva vida

trobi el sentit per als trossos de la meva vida trencada;

quan en el teu patiment i en la teva Creu

descobreixi el valor de totes les creus;

quan faci de la teva causa la meva causa,

quan ja no cerqui salvar-me sinó perdre'm en allò que tu vols... Llavors, Jesús, torna a preguntar-me:  
“I tu, qui dius que sóc jo?”

*UlibarriFl*.